La intervenció amb homes que exerceixen violència masclista és una de les mesures per a complementar el suport a les víctimes en el marc d'una estratègia d'abordatge integral d'aquest greu problema social i de salut.
Disposar d'eines i coneixements que permetin abordar els homes que maltracten és d'especial importància en els serveis socials, educatius, policials o de salut que atenen aquestes persones com a usuàries, moltes vegades al mateix temps que les seves parelles víctimes.
Diferents estudis han demostrat que entre el 40% i el 90% dels homes que maltracten assisteixen a serveis de salut o altres serveis durant els mesos abans d'acudir a un programa per agressors.
Però la majoria dels protocols, guies i formacions per fer front a la violència masclista per serveis generalistes es centren gairebé exclusivament en atendre les dones víctimes i molt(e)s professionals de primera línia no saben com abordar i a on derivar els (potencials) agressors.
Un altre obstacle per a una adequada detecció i derivació d'homes que maltracten és la seva tendència a presentar problemes com la depressió, la gelosia o l'abús de substàncies i a posar-se en una posició de víctima que necessita ajut i a negar o minimitzar l'ús de la violència.
Aquestes observacions s'han confirmat en els grups focals amb professionals de primera línia que s'han realitzat com a part del projecte ENGAGE i on s'ha destacat la necessitat de disposar d'informació i formació especialitzada per a detectar i abordar la violència masclista en els usuaris homes.
Centre de Documentació Joaquima Alemany i Roca
L'ICD posa a la vostra disposició el on trobareu recursos informatius adients a la vostra formació.
7 i 14 d'octubre de 10 a 13 hores
Personal professional que participa en els circuits de violència masclista.
Per exemple, en serveis generalistes de l'àmbit dels serveis socials, sanitaris i educatius.
Tercera sessió (2h), dos mesos després de la segona sessió
Psicòleg, psicoterapeuta i soci fundador de l'Associació Conexus (Barcelona) en la que, actualment, és director de projectes internacionals i de recerca.
Especialitzat en violència de gènere i intervenció amb homes.
Imparteix formacions i conferencies a nivell nacional i internacional sobre aquests temes.
Membre de la junta directiva de la Xarxa Europea pel treball amb agressors de violència domèstica WWP-EN (" European Network for the Work with Perpetrators of domestic violence "), del Consell Assessor de Polítiques de Gènere en Salut de la Generalitat de Catalunya i, fins a finals del 2018, del comitè executiu de MenEngage Europe.
A l'alumnat que assisteixi al 80% de les hores lectives i superi les proves que s'hi estableixin, se li expedirà un certificat d'assistència i aprofitament.
En aquesta activitat s'avaluarà la transferència de l'aprenentatge al lloc de treball, el que implica que cada alumna/alumne haurà de demostrar, amb exemples visuals i senzills, com ha incorporat els coneixements adquirits en la seva feina quotidiana.
La presentació d'evidència d'aplicació és una de les proves necessàries per a l'obtenció del certificat.
Els plans d'acció o proposta específica per aplicar els coneixements adquirits es presentaran per correu electrònic a [EMAIL] abans del 31 d'octubre de 2020.
Les evidències de la posada en marxa dels plans d'acció es lliuraran electrònicament a la mateixa adreça de correu i es podran treballar, rebent l'assessorament dels formadors, el dia de la última sessió, el 2 de desembre de 2020.
Lloc d' impartició: a través de la plataforma Zoom.
S'enviaran les instruccions i recomanacions per accedir a la reunió en el correu d'admissió.
Es recomana connectar-se uns 10 minuts abans de l'inici de la sessió per comprovar que tot funcioni correctament i estar amb els micròfons apagats al principi.
A nivell tecnològic, cal disposar d'algun dispositiu amb bona connexió a internet, amb càmera i opcions d'àudio.
Es recomana la utilització d'auriculars per tal d'eliminar sorolls de fons.